KOOSTÖÖLEPING NR 3.2-1/23/630-1

**Transpordiamet,** registrikoodiga 70001490, asukohaga Valge 4, 11413 Tallinn, mida esindab taristu ehitamise ja korrashoiu osakonna lääne üksuse juhataja Hannes Vaidla

ja

**Tori Vallavalitsus**, registrikoodiga 77000341, asukohaga Pärnu mnt 12, 86705 Sindi, Tori vald, Pärnu maakond (edaspidi KOV), mida esindab põhimääruse alusel vallavanem Lauri Luur,

edaspidi eraldi nimetatud pool või ühiselt pooled,

võttes arvesse, et:

1. riigiteede teehoiukava alusel on Transpordiametil kavas riigitee nr 19125 Lennuvälja tee km 0,0-3,008 rekonstrueerimine (edaspidi objekt);
2. pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse;
3. Tori vald soovib edendada ja parandada Eametsa küla ökoloogilist liikuvust ning multimodaalset juurdepääsu linnalähises keskkonnas;
4. Transpordiameti tellimusel on Reaalprojekt OÜ koostanud põhiprojekti „Riigitee nr 19125 Lennujaama tee km 0,00-3,008 reekonstrueerimine“, töö nr P21029;
5. ; Sindi Vesi AS on KOV heakskiidul koostanud riigitee teemaale vee- ja kanalisatsioonitrasside ehitamise projekti ning see projekt on kooskõlastatud Transpordiametiga;
6. riigitee ümberehituse käigus on liiklusohutuse ja teedevõrgu terviklikkuse tagamiseks vajalik kergliiklejate eraldamine sõiduteel toimuvast liiklusest ning kohaliku liikluse sidumine tõmbekeskuse marsruudiga;
7. Transpordiamet on 01.04.2022 korraldusega nr 1.1-3/22/257 andnud projekteerimistingimused riigitee nr 19125 Lennuvälja tee km 0,0-3,008 asuva lõigu rekonstrueerimise ehitusprojekti koostamiseks, mille ühe osana on ette nähtud valgustatud kergliiklustee rajamine;
8. liiklusseaduse § 11 lg 6 alusel võib teehoiukavas oleva riigitee ehitamise raames ehitada osaliselt teed, mis ei kuulu riigile, kui see on ette nähtud ehitusprojektis ja vajalik tulenevalt ehituse või korrashoiu tehnoloogiast või teedevõrgu terviklikkuse tagamisest avalikes huvides;
9. riigihangete seaduse § 43 lg 1 alusel võivad hankijad sõlmida kokkuleppe ühise riigihanke korraldamiseks;

sõlmivad pooled koostöölepingu alljärgnevas:

1. Transpordiamet:
	1. korraldab objektile ehitusloa andmise menetluses puudutatud isikute kaasamise;
	2. annab ehitusloa objektile;
	3. korraldab ja rahastab riigiteede osas objekti rajamiseks vajalike maade omandamist või nende koormamist piiratud asjaõigustega.
2. KOV korraldab riigihanked:
	1. Vee- ja kanalisatsioonitrassi projekteerimiseks riigitee teemaale;
	2. Vee- ja kanalisatsioonitrassi ehitamiseks riigitee teemaale.
3. Transpordiamet korraldab riigihanked:
	1. objekti projekteerimiseks;
	2. objekti projekti ekspertiisiks;
	3. objekti projekti liiklusohutuse auditeerimiseks;
	4. objekti ehitamiseks;
	5. objekti omanikujärelevalveks;
	6. objekti avamiseelse ja -järgse liiklusohutuse auditeerimiseks.
4. Transpordiamet omandab riigiteede koosseisu kuuluvate rajatiste rajamiseks vajaliku maa;
5. Transpordiamet sõlmib hankemenetluste tulemusena edukate pakkujatega hankelepingud töö teostamiseks ja teenuse ostmiseks,
6. Transpordiamet rahastab:
	1. lepingut objekti projekteerimiseks riigitee koosseisu kuuluvate rajatiste ulatuses,
	2. lepingut objekti projekti ekspertiisiks;
	3. lepingut objekti projekti liiklusohutuse auditeerimiseks;
	4. lepingut objekti sõidutee ja kergliiklustee ning jalg- ja jalgrattatee valgustuse ehitamiseks;
	5. lepingut objekti omanikujärelevalveks;
	6. lepingut objekti avamiseelse ja -järgse liiklusohutuse auditeerimiseks.

1. KOV rahastab :
	1. Jalg-ja jalgrattatee valgustuse elektriliitumise rajamise kulud;
	2. Vee- ja kanalisatsioonitrassi projekteerimise kulud;
	3. Vee- ja kanalisatsioonitrassi ehitamise ja omanikujärelevalve kulud.
2. KOV osaleb koos Transpordiametiga ehitusaegsete kohalikku elu oluliselt mõjutavate probleemide lahendamisel.
3. Transpordiamet kutsub poolte esindajad osalema objekti ehitusprotsessis ja valmisehitatud objekti vastuvõtukomisjoni töös, mille käigus on KOV-l võimalus teha ettepanekuid teostatud töö kvaliteedi osas. Transpordiamet otsustab töövõtjale nõuete esitamise ja töö vastuvõtmise üle.

1. Pooled teevad mõistlikke pingutusi, et peale projekti realiseerimist saaks KOV Tori vallas asuva Lennuvälja tee jalg- ja jalgrattatee valgustusrajatise omanikuks.
	1. KOV tellib projektiga ette nähtud jalg- ja jalgrattatee valgustusrajatiste elektrienergiaga varustamiseks uue elektrivarustuse liitumise.
	2. KOV rahastab rajatava jalg- ja jalgrattatee valgustuse uue elektrivarustuse liitumise kulud.
	3. KOV kannab jalg- ja jalgrattatee valgustuse valgustuse korrashoiu ja elektritarbimisega seotud kulud, sh ka enne isikliku kasutusõiguse lepingu sõlmimist.
	4. KOV sõlmib rajatava jalg- ja jalgrattatee valgustuse osas tulevase omaniku õigustes tasuta isikliku kasutamise õiguse seadmise lepingu riigiga:
		1. KOV esitab Transpordiametile taotluse jalg- ja jalgrattatee valgustuse osas rajatise tulevase omanikuna tasuta kasutusõiguse seadmiseks koheselt peale rajatiste ehituslikku valmimist;
		2. Transpordiamet algatab KOV taotluse alusel riigivara kasutamiseks andmise menetluse;
		3. KOV sõlmib Transpordiametiga notariaalse lepingu isikliku kasutusõiguse seadmiseks ja kannab selle toiminguga kaasnevad kulud.
2. Transpordiamet korraldab rajatava jalg- ja jalgrattatee korrashoiu kulud.
3. Kontaktandmed:
	1. Transpordiameti kontaktisik: Margus Eisenschmidt, tel +372 5207 943, e-post: märgus.eisenschmidt@transpordiamet.ee.
	2. KOV kontaktisik: Signe Rõngas, tel +372 525 3189 e-post: signe.rongas@torivald.ee.
4. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.
5. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta lepingu muutmiseks.

Poolte allkirjad:

Transpordiamet KOV

Allkirjastatud digitaalselt Allkirjastatud digitaalselt